# Jean-Baptiste Gahamanyi

Jean-Baptiste Gahamanyi (Kaduha, 1920 – Butare, 1999ko ekainaren 19a) ruandar elizgizon katolikoa izan zen, 1961etik 1997ra Butareko apezpikua izan zena.

## Bizitza

Jean-Baptiste Gahamanyi 1920an jaio zen Kaduhan (beste datuen arabera, 1913an Cyezan edo 1922an Kibumbwen), tutsi jatorriko familian. Jean-Berchmans Manzi buruzagiaren eta Thérèse Mukamazeraren semea eta Michel Kayihura buruzagiaren anaia zen. 1928an hasi zituen lehen mailako ikasketak. 1936an Kabgayiko San Leon apaizgaitegi txikian sartu zen eta geroago Nyakibandan ikasi zuen.
1951ko abuztuaren 15ean apaiztu zen. Kabgayiko apaizgaitegian irakatsi zuen eta gero Lovanium Unibertsitatera joan zen ikasketak jarraitzera.
1961eko irailaren 11n, Joan XXIII.a aita santuak Astridako apezpiku izendatu zuen. 1962ko urtarrilaren 6an, André Perraudin artzapezpikuak apezpiku ordenatu zuen Butaren. In Caritate et Pace leloa hautatu zuen. 1963ko azaroaren 12an, Astridako elizbarrutia Butareko elizbarruti bihurtu zen, eta Jean-Baptiste Gahamanyi Butareko apezpiku.
Vatikanoko II. kontzilioko I., II., III. eta IV. saioetan parte hartu zuen.
1994tik 1995era, Gikongoroko administratzaile apostoliko izan zen.
Ruandako genozidioan, aterpea hartu zuen Bukavun. 1994ko abuztuaren 17an bere elizbarrutira itzuli zen eta Ekintza Pastoralak Berrabiatzeko Batzordea ezarri zuen.
1997ko urtarrilaren 2an erretiroa hartu zuen eta 1999ko ekainaren 19an hil zen.

## Ondorengotza apostolikoa

* Scipione Rebiba kardinala
* Giulio Antonio Santorio kardinala (1566)
* Girolamo Bernerio kardinala (1586)
* Galeazzo Sanvitale artzapezpikua (1604)
* Ludovico Ludovisi kardinala (1621)
* Luigi Caetani kardinala (1622)
* Ulderico Carpegna kardinala (1630)
* Paluzzo Paluzzi Altieri degli Albertoni kardinala (1666)
* Benedikto XIII.a aita santua (1675)
* Benedikto XIV.a aita santua (1675)
* Klemente XIII.a aita santua (1743)
* Marcantonio Colonna kardinala (1762)
* Hyacinthe Sigismond Gerdil kardinala (1777)
* Giulio Maria della Somaglia kardinala (1788)
* Carlo Odescalchi kardinala (1823)
* Costantino Patrizi Naro kardinala (1828)
* Lucido Maria Parocchi kardinala (1871)
* Pio X.a aita santua (1884)
* Benedikto XV.a aita santua (1907)
* Willem Marinus van Rossum kardinala (1918)
* Giovanni Battista Dellepiane artzapezpikua (1929)
* Laurent-François Déprimoz apezpikua (1943)
* Aloys Bigirumwami apezpikua (1952)
* André Perraudin artzapezpikua (1956)
* Jean-Baptiste Gahamanyi apezpikua

## Erreferentziak

* 1 2 3 4 5 6 7 8 9 10 (Frantsesez) Singiza, Dantès. «Gahamanyi, Jean-Baptiste» AfricaMuseum - Archives (Noiz kontsultatua: 2024-08-11).
* 1 2 3 4 5 6 7 (Ingelesez) «Bishop Jean-Baptiste Gahamanyi †» Catholic Hierarchy (Noiz kontsultatua: 2024-08-11).
* 1 2 3 (Ingelesez) «Founding Bishop: Msgr. Jean Baptiste Gahamanyi» Roman Catholic Diocese of Butare (Noiz kontsultatua: 2024-08-11).
* 1 2 3 (Frantsesez) «Pétition de M. l'abbé J. B. Gahamanyi au conseil de tutelle de l'ONU le 22 avril 1960» Le Médiateur-Umuhuza 2009-05-07 (Noiz kontsultatua: 2024-08-11).
* ↑ (Ingelesez) «Rwanda: Closing Arguments for Genocide-Accused Catholic Priest Starts Thursday» AllAfrica 2009-02-11 (Noiz kontsultatua: 2024-08-11).
* ↑ (Ingelesez) «Diocese of Butare» Catholic Hierarchy (Noiz kontsultatua: 2024-08-11).
* ↑ (Ingelesez) Denis, Philippe. (2018). «Grief and Denial among Rwandan Catholics in the aftermath of the Genocide against the Tutsi» Archives de sciences sociales des religions 183: 287-307. (Noiz kontsultatua: 2024-08-11).

## Kanpo estekak

* Datuak: Q16635894